पाएं अपने शहर की ताज़ा ख़बरें और फ्री ई-पेपरडाउनलोड करें
सरगुजा जिले में 18 से 44 वर्ष आयु वर्ग के अंत्योदय राशन कार्डधारियों का टीकाकरण अब सामुदायिक स्वास्थ्य केंद्र के साथ ही ग्राम पंचायतों के प्राथमिक स्वास्थ्य केंद्रों में भी होगा। जिला पंचायत सीईओ विनय कुमार लंगेह ने ऑनलाइन बैठक में कोविड टीकाकरण की समीक्षा करते हुए प्रतिदिन प्रति केंद्र के लिए निर्धारित टीकाकरण लक्ष्य को पूरा कराने के निर्देश दिए। कहा कि बीएमओ और जनपद सीईओ व तहसीलदार आपसी समन्वय कर जिस पंचायत में 18 से 44 वर्ष के अंत्योदय राशन कार्डधारी सबसे ज्यादा हैं, सूची तैयार करें। जहां सबसे ज्यादा हितग्राही होंगे उन पंचायतों में पहले टीकाकरण होगा। प्रतिदिन दो-दो पंचायतों में टीकाकरण करें। टीकाकरण सेशन के लिए पंचायत में स्थित प्राथमिक स्वास्थ्य केंद्र उप स्वास्थ्य केंद्र या हेल्थ एंड वैलनेस सेंटर का चयन करें।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva zho_Hant eng_Latn